Det er formegentlige ikke gået din næse forbi, men hvis det skulle være sket, så er der her en servicemeddelelse: Danmark er i VM-finalen i håndbold! Her på TV2 Nord er vi helt klar til at se kampen, og den store finale får også konsekvenser for vores sending i aften. Kampen bliver spillet klokken 17.30 i Boxen i Herning, og det får følgende betydning for TV2 Nords nyhedsudsendelser i aften: Den korte nyhedsudsendelse, der bliver sendt klokken 18.15, bliver kun vist på TV2 Nord Salto. Den dukker altså ikke op på TV2s hovedkanal. Nyhedsudsendelsen klokken 19.30 bliver som udgangspunkt sendt klokken 20.30. MEN - hvis Danmark skulle gå hen og vinde VM-finalen, så kan udsendelsen godt blive skubbet yderligere, fordi guldfesten i Herning får lov at fylde lidt mere. Du kan naturligvis se kampen på TV2 klokken 17.30. God kamp til alle og KOM SÅ DANMARK!

Opsummering:
På grund af aftenens VM-finale i håndbold bliver sendetiderne på TV2 Nord og TV2 Nord Salto ændret.